Anexa nr. 3

**Metode de ucidere a animalelor**

**1.** În procesul de ucidere a animalelor se utilizează metodele din tabelul de mai jos. Alte metode decît cele cuprinse în tabel pot fi utilizate asupra:

a) animalelor inconştiente, cu condiţia ca animalele respective să nu redevină conştiente înaintea morţii;

b) animalelor folosite în cercetarea agricolă, atunci cînd scopul proiectului necesită ca animalele să fie adăpostite în condiţii similare condiţiilor de adăpostire a animalelor de fermă. Animale pot fi ucise în conformitate cu Hotărîrea Guvernului nr. 369/2015pentru aprobarea Normei sanitar-veterinare privind protecţia animalelor în momentul uciderii.

**2.** Uciderea animalelor se finalizează prin utilizarea uneia dintre următoarele metode:

a) confirmarea încetării permanente a circulaţiei;

b) distrugerea creierului;

c) dislocarea gîtului;

d) exsanguinarea;

e) confirmarea instalării *rigor mortis*.

Tabel

**Metode de ucidere**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Animale -remarci/metode** | **Peşti** | **Amfi-bieni** | **Rep-tile** | **Pă-sări** | **Roză-****toare** | **Iepuri** | **Cîini, pisici, dihori şi vulpi** | **Mami-fere mari** | **Primate neu-mane** |
| Supradoză de anestezic | 1) | 1) | 1) | 1) | 1) | 1) | 1) | 1) | 1) |
| Tijă perforantă | – | – | 2) | – | – |  | – |  | – |
| Dioxid de carbon | – | – | – |  | 3) | – | – | – | – |
| Dislocarea cervicală | – | – | – | 4) | 5) | 6) | – | – | – |
| Lovire/lovitură penetrativă în cap |  |  |  | 7) | 8) | 9) | 10) | – | – |
| Decapitarea | – | – | – | 11) | 12) | – | – | – | – |
| Asomarea electrică | 13) | 13) | – | 13) | – | 13) | 13) | 13) | – |
| Gaze inerte (Ar, N2) | – | – | – |  |  | – | – | 14) | – |
| Împuşcarea cu glonţ liber cu ajutorul unor carabine, pistoale şi muniţie adecvate | – | – | 15) | – | – | – | 16) | 15) | – |
| 1) După caz, se utilizează după sedarea prealabilă. 2) Se utilizează exclusiv pentru reptilele mari. 3) Se utilizează numai cu umplere gradată. Nu se utilizează pentru rozătoarele în formă de făt sau nou-născute. 4) Se utilizează numai pentru păsările mai mici de 1 kg. Păsările de peste 250 g sînt sedate. 5) Se utilizează numai pentru rozătoarele mai mici de 1 kg. Rozătoarele de peste 150 g sînt sedate. 6) Se utilizează numai pentru iepurii mai mici de 1 kg. Iepurii de peste 150 g sînt sedaţi. 7) Se utilizează numai pentru păsările mai mici de 5 kg. 8) Se utilizează numai pentru rozătoarele mai mici de 1 kg. 9) Se utilizează numai pentru iepurii mai mici de 5 kg. 10) Se utilizează numai pentru animalele nou-născute. 11) Se utilizează numai pentru păsările mai mici de 250 g. 12) Se utilizează numai dacă alte metode nu sînt posibile. 13) Este necesar un echipament special. 14) Se utilizează numai pentru porcine. 15) Se utilizează numai de către trăgătorii experimentaţi în condiţii de teren. 16) Se utilizează numai de către trăgătorii experimentaţi, în condiţii de teren, atunci cînd alte metode nu sînt posibile. |